
ИЗИСКВАНИЯ КЪМ ОФЕРТИТЕ
При изготвяне на офертата всеки кандидат трябва да се придържа точно към обявените условия.

Кандидатът в процедурата има право да представи само една оферта.

Офертата следва  да е изготвена съобразно образеца от документацията и да съдържа техническо и финансово предложение. Към офертата следва да са приложени всички изискуеми документи, посочени в поканата. 
Офертите за участие в процедурата се изготвят на български език.
Следва да се има предвид, че срокът на валидност на офертите е времето, през което кандидатите са обвързани с условията на представените от тях оферти.
Лице, което участва в обединение или е дало съгласие и фигурира като подизпълнител в офертата на друг кандидат, не може да представи самостоятелна оферта.

Едно физическо или юридическо лице може да участва само в едно обединение, което е кандидат по процедурата.
Свързани лица по смисъла на § 1, т. 13 и 14 от Допълнителните разпоредби на Закона за публичното предлагане на ценни книжа не могат да бъдат самостоятелни кандидати в една и съща процедура.
Кандидатите могат да променят, да допълват или да оттеглят своите оферти в рамките на определения срок за подаване на оферти. 
Офертата се подава в Информационната система за управление и наблюдение на средствата от ЕФСУ (ИСУН 2020) и включва:
1. данни за кандидата за изпълнител, а когато е обединение, което не е юридическо лице, да представи копие от документ за създаване на обединението, както и информация за правата и задълженията на участниците, разпределението на отговорността между членовете и дейностите, които ще изпълнява всеки член на обединението; 

2. техническо предложение за изпълнение на поръчката; 

3. ценово предложение; 

4. срок на валидност; 

5. подизпълнителите, които ще участват при изпълнението на поръчката, вида и дела на тяхното участие, както и доказателства за поетите от тях ангажименти, ако кандидатът предвижда подизпълнители; 

6. декларация по чл. 12, ал. 1, т. 1 от ПМС №4/2024 г.; 

7. други изисквания и документи:съгласно публичната покана.

Договор № BG05SFPR002-1.004-0240-С01 „Адаптиране към променящите се модели на работа“, финансиран от Програма „Развитие на човешките ресурси“2021-2027, съфинансирана от Европейския съюз

